Bittesmå til små (0,9 - 4 millimeter), avlange, noe flat, gulaktig smeller. Antennene er trådformede, tynne, omtrent så lange som hode + pronotum. Hodet er nokså stort, omtrent så bredt som pronotum. Pronotum er noe bredere enn langt, hvelvet med rundede sider, grovt og spredt punktert, bakhjørnene litt tilbaketrukne med en kjøl. Dekkvingene er noe rundete. Slekten omfatter noen av de minste, kjente smellerne.